આવા પરચાઓ બનાસકાંઠા જિલ્લાના વડગામ તાલુકાના મજાદર ગામે ધના ભગત(પ્રજાપતિ)એ પણ અનુભવ્યા હતા.ધના ભગત નજીક રેલ્વેની ઘુમટીમાં નોકરી કરતા હતા.પગે અપંગ હોવાના કારણે ફરજ બજાવવામાં તેમને ઘણીવાર અગવડ પડતી પણ લાચાર બનીને સાચવીને એ ફરજ બજાવતા રહ્યા.એમની ફરજ દરમ્યાન એકવાર ચમત્કાર થયો.રામદેવપીરે એમને દર્શન દીધાં.થોડીવારમાં સામેથી ગાડી આવતી દેખાઈ.ફરજ ચૂકાઈ જશે ને અકસ્માત સર્જાશે એવા ભયે ધના ભગત દોડ્યા.ત્યારે પગે અપંગ છે એટલે દોડી શકાશે નહિ એનો ખ્યાલ ના રહ્યો.એ તો દોડ્યા એવો જ ચમત્કાર થયો,એમના પગ સાજા થઈ ગયા !